โปรดสรุปบทความ กฎหมายว่าด้วยศาลแรงงานเกี่ยวกับการเลิกจ้างที่ไม่เป็นธรรม
การกระทำอันไม่เป็นธรรม (ม.๑๒๑, ๑๒๒, ๑๒๓)
? ๑๒๑ มุ่งที่จะคุ้มครองไม่ให้นายจ้างเลิกจ้าง หรือกระทำการใด ๆ อันเป็นผลให้ลูกจ้างไม่สามารถทนทำงานอยู่ต่อไปได้ซึ่งหมายถึง การกลั่นแกล้งจนกระทั่งลูกจ้างต้องลาออกจากงานหรือทำงานอีกต่อไปไม่ได้หรือกลั่นแกล้งการดำเนินการองค์การของลูกจ้าง
• นายจ้างลดวันทำงานของลูกจ้างบางคนจากให้ทำงานสัปดาห์ละ 6 วันเป็นสัปดาห์ละ 2 วัน และจ่ายค่าจ้างให้เฉพาะวันที่มาทำงานนั้นเป็นการกลั่นแกล้งลูกจ้างไม่สามารถทนทำงานอยู่ต่อไปได้ ถ้ามูลเหตุของการกระทำของนายแจ้งเกิดจากการที่ลูกจ้างแจ้งข้อเรียกร้องก็ถือว่าเป็นการกระทำที่ไม่ชอบด้วยกฎหมาย ฎ.๕๓๘/๒๕๒๒
• นายจ้างยุบเลิกแผนกส่งของและเลิกจ้างลูกจ้างเนื่องจากลูกจ้างแจ้งข้อเรียกร้องขอให้ปรับปรุงค่าจ้างและสวัสดิการทั้งนี้เพราะลูกจ้างแผนกส่งของหลายคนเป็นผู้นำในการเรียกร้องก่อให้เกิดความยุ่งยากแก่นายจ้าง การเลิกจ้างดังกล่าวจึงฝ่าฝืน ม.๑๒๑ ฎ.๑๒๔๕/๒๕๒๒
• ในทางปฏิบัตินายจ้างให้ลูกจ้างทำงานวันละ ๒ กะเป็นส่วนใหญ่โดยให้ทำกะละ ๑๒ ชั่วโมง เป็นชั่วโมงปกติ ๘ ชั่วโมง พัก ๑ ชั่วโมงและทำงานเป็น ๓ กะ แม้เป็นสิทธิของนายจ้างที่จะสั่งได้ตามข้อตกลงเกี่ยวกับสภาพการจ้างแต่ก็เห็นได้ชัดเจนว่าเป็นการเลือกปฏิบัติเพื่อบีบคั้นลูกจ้างบางส่วนนั้นให้ไม่สามารถทนทำงานอยู่ต่อไปได้เพราะเหตุที่ลูกจ้างดังกล่าวยื่นข้อเรียกร้องถือว่าเป็นการกระทำอันไม่เป็นทำ ตาม ม. ๑๒๑( ๑ )
* ม.๑๒๓
• การกระทำอันไม่เป็นธรรมนั้นมุ่งคุ้มครองกันมิให้นายจ้างกลั่นแกล้งลูกจ้างฉะนั้นเมื่อปรากฏว่านายจ้างเลิกจ้างลูกจ้างเพราะเหตูประสบภาวะขาดทุนไม่สามารถดำเนินกิจการในแผนกที่ลูกจ้างทำงานอยู่ต่อไปได้ ทั้งภายหลังเลิกจ้างแล้วนายจ้างยังพยายามดำเนินการเพื่อให้ลูกจ้างเข้าทำงานใหม่และจ่ายค่าชดเชยให้แก่ลูกจ้างทุกคนรับไปแล้วด้วย จึงถือไม่ได้ว่าเป็นการกระทำอันไม่เป็นธรรมตาม ม.๑๒๓ ฎ.๑๖๑๒-๑๖๓๖/๒๕๒๓
• แม้จะเป็นลูกจ้างทดลองงานก็มีฐานะเป็นลูกจ้างที่ได้รับการคุ้มครองตาม พ.ร.บ.แรงงานสัมพันธ์ พ.ศ.๒๕๑๘ มีสิทธิยื่นคำร้องต่อคณะกรรมการฯกล่าวหาว่านายจ้างกระทำอันไม่เป็นธรรมตาม ม.๑๒๓ได้ ฎ.๕๕๘๖ / ๒๕๓๙ • นายจ้างเลิกจ้างซึ่งเป็นสมาชิกสหภาพแรงงานซึ่งเกี่ยวข้องกับข้อเรียกร้องโดยลูกจ้างดังกล่าวมิได้กระทำความผิดตาม ม.๑๒๓ (๑)ถึง(๕)ทั้งขณะเลิกจ้างผลกระทบกระเทือนต่อสถานะของนายจ้างจนต้องขาดทุนและปิดกิจการในอนาคตก็เป็นเพียงการคาดคะเนเท่านั้นยังไม่แน่นอน ขณะเลิกจ้างลูกจ้างจึงยังไม่มีเหตุที่นายจ้างจะเลิกจ้างโดยชอบด้วยกฎหมาย จึงเป็นการกระทำอันไม่เป็นธรรม ฎ.๗๐๔๒-๗๐๔๖/๒๕๔๒
• การเลิกจ้างลูกจ้างชั่วคราวที่ไม่มีคุณสมบัติตามหลักเกณฑ์ที่บรรจุเป็นลูกจ้างประจำได้ย่อมมีเหตุผลและความชอบธรรมตามหลักในการบริหารทรัพยากรมนุษย์ทั้งมิใช่สาเหตุที่ลูกจ้างดังกล่าวเกี่ยวข้องกับข้อเรียกร้องถือไม่ได้ว่านายจ้างมาเจตนากลั่นแกล้งเลิกจ้างลูกจ้างเป็นการเลิกจ้างที่มีเหตุผลที่จำเป็น มิใช่การกระทำอันไม่เป็นธรรมตาม .๑๒๓
กฎหมายว่าด้วยศาลแรงงาน
กฎหมายว่าด้วยศาลแรงงานเป็นกฎหมายมุ่งเน้นในการคุ้มครองไม่ให้นายจ้างเลิกจ้าง หรือกระทำการใดๆ อันเป็นผลให้ลูกจ้างไม่สามารถทนทำงานอยู่ต่อไปได้ ซึ่งหมายรวมถึง การกลั่นแกล้งจนกระทั่งลูกจ้างต้องลาออกจากงาน หรือทำงานอีกต่อไปไม่ได้ หรือกลั่นแกล้งการดำเนินการองค์การของลูกจ้าง แม้มูลเหตุของการกระทำของนายแจ้งเกิดจากการที่ลูกจ้างแจ้งข้อเรียกร้องก็ถือว่าเป็นการกระทำที่ไม่ชอบด้วยกฎหมาย ยกเว้นก็แต่กรณีนายจ้างเลิกจ้างลูกจ้าง เพราะขาดทุน ไม่สามารถดำเนินกิจการในแผนกที่ลูกจ้างทำงานอยู่ต่อไปได้ แต่ภายหลังการเลิกจ้าง นายจ้างยังพยายามดำเนินการเพื่อให้ลูกจ้างเข้าทำงานใหม่และจ่ายค่าชดเชยให้แก่ลูกจ้างทุกคน นอกจากนี้กฎหมายยังคุ้มครองการเป็นลูกจ้างทดลองงาน ให้มีฐานะเป็นลูกจ้างที่ได้รับการคุ้มครองตาม พ.ร.บ.แรงงานสัมพันธ์ พ.ศ.๒๕๑๘ โดยมีสิทธิยื่นคำร้องต่อคณะกรรมการฯกล่าวหาว่านายจ้างกระทำอันไม่เป็นธรรมได้
กฎหมายคุ้มครองแรงงาน